รัฐบาลเก็บรายได้ต่ำกว่าเป้า1.28แสนล้านบาท
รัฐบาลจัดเก็บรายได้ 7 เดือน ต่ำกว่าเป้าหมาย 1.28 แสนล้านบาท พลาดเป้าทุกหน่วยงาน
26 พ.ค. 2564

กระทรวงการคลัง เปิดเผยผลการจัดเก็บรายได้สุทธิของรัฐบาลในช่วง 7 เดือนของปีงบประมาณ 2564 (ต.ค.63-เม.ย. 64) รัฐบาลจัดเก็บรายได้สุทธิ 1.22 ล้านล้านบาท ต่ำกว่าประมาณการตามเอกสารงบประมาณ จำนวน 1.28 แสนล้านบาท หรือ 9.5% และต่ำกว่าช่วงเดียวกันของปีก่อน จำนวน 7.82 หมื่นล้านบาท หรือ 6%ทั้งนี้ การจัดเก็บรายได้ที่ต่ำกว่าประมาณการ เป็นผลมาจากภาวะเศรษฐกิจที่ได้รับผลกระทบจากการแพร่ระบาดของโรคโควิด-19 เป็นสำคัญสำหรับผลการจัดเก็บรายได้ในช่วง 7 เดือนของปีงบประมาณ 2564 ของ 3 กรมภาษี ได้แก่ กรมสรรพากร กรมสรรพสามิต และกรมศุลกากร รวมกันอยู่ที่ 1.26 ล้านล้านบาท ต่ำกว่าเอกสารงบประมาณ 1.05 แสนล้านบาท หรือ 7.7% และต่ำกว่าช่วงเดียวกันของปีก่อน 2.56 หมื่นล้านบาท หรือ 2%โดยกรมสรรพากร จัดเก็บรายได้รวมอยู่ที่ 8.75 แสนล้านบาท ต่ำกว่าเอกสารงบประมาณ 7.47 หมื่นล้านบาท หรือ 7.9% และต่ำกว่าช่วงเดียวกันของปีก่อน 2.24 หมื่นล้านบาท หรือ 2.5%ขณะที่กรมสรรพสามิต จัดเก็บรายได้อยู่ที่ 3.31 แสนล้านบาท ต่ำกว่าเอกสารงบประมาณ 2.95 หมื่นล้านบาท หรือ 8.2% และต่ำกว่าช่วงเดียวกันของปีก่อน 4.06 พันล้านบาท หรือ 1.2%ด้านกรมศุลกากร จัดเก็บรายได้ 7 เดือน อยู่ที่ 5.88 หมื่นล้านบาท ต่ำกว่าเอกสารงบประมาณ 1,400ล้านบาท หรือ 2.3% และต่ำกว่าช่วงเดียวกันของปีก่อนเล็กน้อย ที่ 870 ล้านบาท หรือ 1.5%ส่วนรัฐวิสาหกิจ จัดเก็บรายได้รวม อยู่ที่ 7.69 หมื่นล้านบาท ต่ำกว่าเอกสารงบประมาณ 3.19 หมื่นล้านบาท หรือ 29.3% และต่ำกว่าช่วงเดียวกันของปีก่อน 6.79 หมื่นล้านบาท หรือ 46.9%รวมถึงหน่วยงานอื่นๆ จัดเก็บรายได้รวมอยู่ที่ 1.01 แสนล้านบาท ต่ำกว่าช่วงเดียวกันของปีก่อน 1.98 หมื่นล้านบาท หรือ 16.4% และต่ำกว่าช่วงเดียวกันของปีก่อน 1.72 หมื่นล้านบาท หรือ 14.5%